Märten Kross

Märten Kross (sündinud 21. juunil 1970 Tallinnas) on eesti kirjanik, kunstnik, muusik ja produtsent. 

 Haridus 
Märten Kross on õppinud aastatel 1977–1988 Tallinna 21. Keskkoolis ja Tallinna 1. Õhtukeskkoolis, seejärel New Yorgi Fotograafiainstituudis, Eesti Kunstiakadeemias, Estonian Business Schoolis ja University for the Creative Arts juures Farnhamis Inglismaal, kus omandas magistrikraadi.Märten Krossi tutvustus Eesti Filmi Andmebaasis. Vaadatud 16.12.2024. 

 Töö ja looming
Äri- ja ühiskonnategevus
1993. aastal asutas Märten Kross koos Marek Strandbergi ja Agu Kivimäega Tallinna vanalinnas aadressil Pikk 39 tegutsema hakanud Iiri pubi Hell Hunt (Kross on ka pubi nime autor). Legendaarseks kultuuriinimeste ja ühiskonnategelaste suhtluspaigaks kujunenud söögi- ja joogikoht oli klubi, kus tehti loomingut ja sõlmiti tähtsaid kokkuleppeid ning mis jõudis ka ise lauludesse (nt Lauri Saatpalu ja ansambli Folkmilli esitatud "Hella Hundi pubi"). Rahvusvahelise turismiportaali Tripadvisor hinnangul oli see 1990. aastatel Tallinna parim pubi.Hella Hundi pubi koduleht Vaadatud 31.08.2025. Pubi suleti 2002. aasta sügisel.Pekka Erelt. Hell Hunt pandi magama Eesti Ekspress, 12.12.2002.

Seejärel on Kross tegelnud kinnisvaraarenduse ja vanade hoonete renoveerimisega. Näiteks 1998. ja 1999. aastal osales ta Tallinnas Kentmanni 15 ja Weizenbergi 29 korterelamu arendusprojektides (arhitektid A. Alver ja T. Trummal). 2005. aastal osales ta Tallinnas Vabriku 33 kortermaja arendusprojektis (arhitekt Raivo Kotov), mis pälvis 2005. aastal Tallinna Kultuuriväärtuste Ameti preemia parima uusehitise eest miljööväärtuslikus piirkonnas.

2009. aastal asutas ta koos Ellen Niidu ja Eerik-Niiles Krossiga Jaan Krossi Sihtasutuse, mis tegutses kuni 2019. aasta lõpuni ja andis välja Jaan Krossi kirjandusauhinda.Jaan Krossi kirjandusauhind Tartu Linnaraamatukogu kodulehel. Vaadatud 17.12.2024. 2019. aastal loovutati auhinna üleandmise korraldamine Eesti Kirjanike Liidule.

Aastatel 2009–2011 töötas ta Kõue mõisa arendus- ja projektijuhina.

Muusika
Märten Kross hakkas bändimuusikat tegema 14-aastase punkarina.Anne Adams. Märten Kross Blogi Muusikud Muusikast. 07.11.2019. Ta on mänginud kitarri ansamblites Kulo (1985), Just Knud Qvigstad (1988–1991) ja Mr. Lawrence (1991–1993). Üht pöördepunkti oma muusikakarjääri sündmusterikkas alguses on ta meenutanud nii: 



Pärast 16-aastast muusikategemispausi hakkas Kross musitseerima koos Jaan Söödiga. Nende koostööst sündis kahemeheplaat “Eile, täna, homme”, mis ilmus 2015. aastal. Umbes samast ajast on ta musitseerinud ansamblis, kuhu kuuluvad peale tema Peeter Metsar, Kiur Aarma, Raun Juurikas ja Toomas Rull. Kross on kinnitanud, et see on just see muusika, mis iseloomustab tema praegust olemust ja mida ta just nüüd teha tahabki.Anne Adams. Märten Kross Blogi Muusikud Muusikast. 07.11.2019.

2019. aastal ilmus Märten Krossi autoriplaat "Üks poiss vaatas tähti" CD-l ja 2021. aastal vinüülplaadil. 

Kross on kirjutanud muusika Peeter Simmi lühimängufilmile "Vereringe" (2011). 

Heliplaadid
 1990 – "Just Knud Qvigstad" (Kuldnokk)
 1992 – "Streetwalking". Merry Christmas Mr Lawrence 
 1993 – "Mr. Lawrence" (TopMedia)
 2009 – "Jutustus kahest quningriigist". Just Knud Qvigstad, 1988/2009
 2015 – "Eile, täna, homme". Märten Kross ja Jaan Sööt
 2019 – Märten Kross "Üks poiss vaatas tähti" (CD, autoriplaat, millel on 11 lugu; Märten Kross – vokaal ja kitarrid, Peeter Metsar – bass, Kiur Aarma – akustiline kitarr, Raun Juurikas – klaver ja muud klahvpillid, Toomas Rull – trummid ja muud löökpillid) 
 2021 – "33". Just Knud Qvigstad, duubelvinüül (ansambli loomingut kokku võttev duubelalbum, millel on 21 lugu)
 2021 – "Üks poiss vaatas tähti". Märten Krossi autoriplaat (vinüül, LP)
pisi

 Kirjandus ja publitsistika 
 2014 – "Hullumäng", Tammerraamat (autobiograafiliste sugemetega romaan)
 2023 – "Hullumäng : iseenda teha kõik ja mittemiski", JES Kirjastus (uueks kirjutatud romaan)
 2025 – "Kokkuleppelised imed", Kross Kirjastus (romaan)

Ta on kirjutanud ka oma isa Jaan Krossi teose "Kallid kaasteelised. II" soomekeelse väljaande (2010) kaassõna "Isäni Jaan Kross".

Tema artikleid on ilmunud ajalehtedes Eesti Päevaleht, Maaleht ja Hiiu Leht ning ajakirjades Cheese, Looming ja GO Reisiajakiri.

Fotograafia
Märten Krossi fotosid on erakogudes Eestis, Prantsusmaal, Belgias, Soomes, Islandil ja USA-s.

 Isikunäitused 
2002 – "Nimed marmortahvlil", Coca Cola Plaza, Tallinn
2004 – "Peipsiveere vanausulised", Tartu Linnaraamatukogu
2004 – "Toscana", Vinoteek Vein ja Seltskond, Tallinn
2005 – "Itaalia märkmed", Viviann Napp Galerii, Tallinn
2007 – Filmi "Georg" fotod, Coca Cola Plaza, Tallinn
2008 – "Floating Dreams" James Hockey & Foyer Gallerie, Farnham, Ühendkuningriik
2009 – "Ujuvad unelmad", kohvik Boheem, Tallinn
2010 – "Gruusia – kahe vahel", Tartu Loomemajanduskeskus
2011 – "Floating Dreams", F-Gallery, Kaunas, Leedu
2011 – "Mustvalge Gruusia", kohvik Boheem, Tallinn
pisi|Märten Kross mängufilmi "Georg" võtetel

Filmikunst
Märten Kross on produtsendi, stsenaristi või fotograafina kuulunud mitme filmi tegijate hulka.

 Filme 
2002 – "Nimed marmortahvlil" (mängufilm), fotograaf
2003 – "Lovesick" (mängufilm), fotograaf
2003 – "Fender Bender" (mängufilm), fotograaf
2003 – "Kingapuu" (tudengifilm), fotograaf
2004 – "Söerikastaja" (dokumentaalfilm Jaan Krossi mälestusteraamatu "Kallid kaasteelised" ainetel), kaasprodutsent
2005 – "Režii" (dokumentaalfilm), produtsent ja kaasstsenarist
2007 – "Georg" (mängufilm), kaasprodutsent ja fotograaf"Kes? Mis? Kus?" 2008, lk. 346
2011 – "Vereringe" (lühimängufilm), helilooja

Liikmesus
 Eesti Kinoliidu liige
 Eesti Kirjanike Liidu liige (2025)Liikmed Eesti Kirjanike Liidu koduleht. Vaadatud 16.02.2026.

 Tunnustus 
2007 – Georg Otsa mälestusmedal 
Fotovõistluste auhinnad
2004 – Eesti Foto, III preemia
2007 – P3X Prix de la Photographie, Pariis, honorable mention

 Isiklikku 
Märten Kross on kirjanike Jaan Krossi ja Ellen Niidu poeg. Tema õde Maarja Undusk on kunstnik, vend Eerik-Niiles Kross on poliitik, poolõde Kristiina Ross on keeleteadlane ja tõlkija, poolvend Toomas Niit oli psühholoog.

Aastatel 1988–2014 oli ta abielus näitleja Kärt Krossiga, kellega tal on kolm last: tütar Maria BessièresVilja Kiisler. Prantsusmaal elav eestlanna Maria Bessières: ma ei ole suunamudija! Ma jälestan seda sõna Eesti Päevaleht / LP, 06.12.2024., poeg Jakob Kross ja tütar Emilia Kross."Kes? Mis? Kus?" 2008, lk. 451.

Seejärel oli Märten Kross abielus maalikunstnik Stina Murakas-Krossiga (1967–2021).Jaanus Hämarsoo. Märten Kross avameelselt peresuhetest: need nooruse rabedusest tingitud vanad asjad oleme Eerik-Niilesega ammu selgeks rääkinud Kroonika/Delfi, 03.06.2021. Abikaasa võitlusest vähiga on ajendatud Märten Krossi romaan "Kokkuleppelised imed".Mari Kukk. Märten Kross abikaasa surmast: mingil hetkel ei saa enam mitte midagi teha Maaleht, 30.08.2025.

2023. aastast on tema elukaaslane moekunstnik Riina Põldroos.Uus kuum paar! Teineteist on leidnud Riina Põldroos ja Märten Kross Kroonika/Delfi, 20.09.2023.Video ⟩ Eesti moeloojad ihkavad Itaaliasse kinnisvara: Toscanas võib suvemaja maksta sama palju kui talu Setomaal Postimees/Elu24, 29.08.2024.

 Viited 

 Välislingid 
Märten Krossi koduleht
Olavi Ruitlane. Raamatuelamus ⟩ Märten Krossi «Hullumäng» on korralik lugemine
Heikki Aasaru. "Arvustus: noore mehe hullumäng liigestest lahti ajas" ERR kultuur, 26. mai 2014
Raul Ranne. "Nädala raamat: Keegi ei tahtnud ju surra" Eesti Ekspress, 16. juuli 2014
Toivo Tänavsuu. "Jaan Krossi poeg kõrbes kinnisvaraäris topelt" Eesti Ekspress, 17. aprill 2009
Tuuli Põhjakas. "Igaüks on poiss, kes vaadanud tähti" Postimees, 19. märts 2020
Anne Adams. "Muusikud muusikast: Märten Kross Ajakiri Kitarr, 28. oktoober 2019
Mari Kukk. Märten Kross abikaasa surmast: mingil hetkel ei saa enam mitte midagi teha Maaleht, 30. august 2025
Peeter Sauter. Tänukiri Märten Krossile (ehkki kohati noriv) Sirp, 22. august 2025
Villu Kangur. Nädala raamat | Märten Kross on oma uues romaanis suutnud jäädvustada midagi tabamatut Eesti Ekspress, 23. aprill 2025
Jaan Leppik. Klassikaraadio - Delta Märten Krossi uus romaan "Kokkuleppelised imed" Klassikaraadio, 14. mai 2025
Karl Martin Sinijärv. Krossi "Kokkuleppelised imed" puudutab inimlikkust lahates ERR, 18. aprill 2025

Kategooria:Eesti fotograafid
Kategooria:Eesti filmiprodutsendid
Kategooria:Sündinud 1970